สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 9 ต.ค.58
9 ต.ค. 2558

– เงินเยนอยู่ที่ระดับ 120.19 เยน/ดอลลาร์ จากช่วงเช้าระดับ 119.90 เยน/ดอลลาร์
– เงินยูโรอยู่ที่ระดับ 1.1338 ดอลลาร์/ยูโร จากช่วงเช้าที่ระดับ 1.1278 ดอลลาร์/ยูโร
– ดัชนี SET ปิดวันนี้ที่ระดับ 1,411.33 จุด เพิ่มขึ้น 19.18 จุด หรือ 1.38% มูลค่าการซื้อขาย 54,491.60 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 1,105.59 ล้านบาท (SET+MAI)
 
– ศูนย์วิจัยทองคำ เผยดัชนีความเชื่อมั่นราคาทองคำในเดือน ต.ค.58 ฟื้นตัวขึ้นจากเดือนก่อน 7.60 จุด สู่ระดับ 51.47 จุด เป็นการปรับตัวขึ้นเหนือระดับ 50 จุดครั้งแรกในรอบ 5 เดือนตั้งแต่เดือน มิ.ย.58 แต่ยังไม่สะท้อนมุมมองเชิงบวกมากนัก เนื่องจากระดับดัชนีอยู่เหนือระดับ 50 จุดเพียงเล็กน้อย
– นายกมลธัญ พรไพศาลวิจิต ผู้อำนวยการศูนย์วิจัยทองคำ คาดว่า ธนาคารกลางสหรัฐฯ (FED) มีแนวโน้มที่จะคงอัตราดอกเบี้ยในระดับนี้ไปจนถึงปลายปี หลังสัญญาณการฟื้นตัวของเศรษฐกิจยังไม่แข็งแกร่ง ส่งผลให้ภาพรวมของราคาทองคำยังคงแกว่งตัวอยู่ในกรอบแนวรับ 19,000-19,100 บาท แนวต้าน 19,800-20,000 บาท ภายใต้ค่าเงินบาทเคลื่อนไหวประมาณ 35-36 บาทต่อดอลลาร์ ด้านราคาทองคำในตลาดโลกประเมินกรอบแนวรับที่ 1,170 ดอลลาร์ต่อออนซ์ แนวต้าน 1,250-1,300 บาทต่อออนซ์ ขณะที่การลงทุนแนะนำว่าควรเป็นการลงทุนแบบเก็งกำไรในระยะสั้น
– นายชินโซ อาเบะ นายกรัฐมนตรีญี่ปุ่นเผยใช้มาตรการเพื่อส่งเสริมภาคการเกษตร ภายหลังจากที่ได้มีการให้ความเห็นชอบข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก (TPP) ซึ่งมีส่วนเกี่ยวข้องกับญี่ปุ่นด้วยเช่นกัน
– สำนักข่าวเกียวโดรายงานโดยอ้างแหล่งข่าวว่า รัฐบาลญี่ปุ่นอยู่ระหว่างพิจารณายุติการลดหย่อนภาษีสำหรับการลงทุนของบริษัทเอกชน โดยมีวัตถุประสงค์ที่จะยกระดับประสิทธิภาพด้านการผลิตภายในสิ้นเดือนมี.ค.2560
– นางคริสติน ลาการ์ด ผู้อำนวยการกองทุนการเงินระหว่างประเทศ (IMF) ชี้จีนกำลังเปลี่ยนโฉมเศรษฐกิจและระบบการเงินครั้งมโหฬาร และการฟื้นตัวของเศรษฐกิจจีนนั้นชะลอตัวลงเล็กน้อย ไม่ได้ซบเซาไปเสียทั้งหมด แต่น่าจะขยายตัวขึ้นในปีหน้า โดยก่อนหน้านี้ IMF คาดการณ์ว่าเศรษฐกิจจีนจะขยายตัวเพียง 6.8% ขณะที่รัฐบาลจีนคาดการณ์ว่าเศรษฐกิจจะขยายตัวประมาณ 7% ในปีนี้ หลังจากขยายตัว 7.4% ในปีที่แล้ว
 
ที่มา: สำนักข่าวอินโฟเควสท์